
Ehitusloa väljastamine (Näkineiu tn 197)
1. ASJAOLUD JA MENETLUSE KÄIK

22.01.2014. a Narva Linnavalitsuse korralduse vastuvõtmiseks laekus Näkineiu tn 197 kinnistu omanikult ehitusloa taotlus aiamaja laiendamiseks ja rekonstrueerimiseks koos kooskõlastatud ehitusprojekti ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga.
Dokumentatsiooni kontrollimisel selgus, et laiendatav ja rekonstrueeritav aiamaja asub Näkineiu tn 199 kinnistu piiri lähedal ja ehitusprojekt ei olnud kooskõlastatud Näkineiu tn 199 kinnistu omanikuga.
Ehitusprojekti koosseisus oli Näkineiu tn 199 kinnistu omaniku kiri (lisa 1), milles ta väidab et Näkineiu tn 197 aiamaja asub kinnistu piiri lähedal ja aiamaja katuselt sattuvad vihmaveed Näkineiu tn 199 kinnistule.
Esitatud ehitusprojekt (Näkineiu tn 197) ei näe ette hoone laiendamist olemasoleva ehitusjoone taga, mis on paralleelne kõrvalkruntiga Näkineiu tn 199 (lisa 2). Seega hoone rekonstrueerimine ei ole oluline. Samuti ehitusprojektiga on ettenähtud katuselt äravool, mis peab vähendama vihmavete sattumist kõrvalkrundile. Seega kirjas toodud pretensioonid on põhjendamatud.

Ülalloetletud alusel puudub põhjus keelduda ehitusloa väljastamisest.

2.    ÕIGUSLIKUD ALUSED

2.1. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.                                  

3.    OTSUS

Väljastada ehitusluba Näkineiu tn 197 kinnistule aiamaja (ehitisregistri kood 118007797) laiendamiseks ja rekonstrueerimiseks koostatud ehitusprojekti nr 181-2013 „Näkineiu tn 197 aiamaja rekonstrueerimine ja laiendamine ning kõrvalhoonete püstitamine” ehitusprojekti alusel.
4.    RAKENDUSSÄTTED

4.1.  Korraldus jõustub seadusega ettenähtud korras.

4.2. Arhitektuuri- ja Linnaplaneerimise Ametil teha korraldus teatavaks Näkineiu tn 197 ja 199 kinnistute omanikele.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

